Мы наведалі храм Гроба Гасподняга ў Іерусаліме, дзе быў распяты Ісус Хрыстос. Пабывалі ў святыні, дзе чытаў нагорную пропаведзь Ісус Хрыстос, якая знаходзіцца на беразе Галілейскага мора, у яе цэнтры — скала. Скала ёсць таксама і ў царкве першынства апостала Пятра. Яна называецца стол Хрыстовы, паколькі Хрыстос накрываў тут вячэру для сваіх вучняў-рыбакоў. Храмы запомніліся прастатой афармлення, адсутнасцю пышнасці. Хрысціяне, якія былі тут разам з намі, размаўлялі на розных мовах свету, мелі розны колер скуры. Я вырасла ў сям’і атэістаў, але хрысціянская свядомасць настолькі трывала сядзіць у нас, што ў такіх святынях душа сама гаворыць з Богам.